[{"text_idx": "#000000", "text": "'Diffyg ffermydd cyngor yn bryder i'r diwydiant'"}, {"text_idx": "#000001", "text": "Mae undebau amaeth yn pryderu nad oes digon o gyfleoedd i bobl ifanc ddechrau ym myd ffermio oherwydd diffyg ffermydd cyngor ar gael i'w rhentu."}, {"text_idx": "#000002", "text": "Mae dau o undebau ffermio Cymru wedi mynegi pryder ar y diffyg ffermydd cyngor ar gytundebau tymor byr, gan fod llawer ohonynt ar gytundebau bywyd neu ymddeoliad."}, {"text_idx": "#000003", "text": "Dywedodd un cwpl ifanc wrth BBC Radio Cymru mai prin iawn oedd eu cyfleoedd i rentu fferm yng Ngheredigion ers iddyn nhw wneud cais dwy flynedd yn o\u0302l."}, {"text_idx": "#000004", "text": "Yn o\u0302l Cyngor Sir Ceredigion, mae dau o'r 14 o unedau sydd ganddyn nhw yn rhai cychwynnol, ac yn y cyfnod economaidd presennol, nid yw prynu mwy o dir yn flaenoriaeth."}, {"text_idx": "#000005", "text": "Mae ymchwil gan BBC Radio Cymru yn dangos bod nifer y ffermydd cyngor sydd ar gytundebau byr yn brin yng Nghymru."}, {"text_idx": "#000006", "text": "Yn o\u0302l undebau ffermio, mae hynny'n ei gwneud hi'n anodd i ffermwyr ifanc sydd ddim a\u0302 chefndir ffermio, gamu i mewn i'r diwydiant."}, {"text_idx": "#000009", "text": "\"S'dim byd, pan ddaeth y fferm hon mas, wedd e'n cael ei hysbysebu yn y papur lleol, ond mae dwy flynedd 'di mynd ers hynny.\""}, {"text_idx": "#000010", "text": "Disgrifiad o\u2019r llun, Dywedodd un cyngor nad yw prynu mwy o dir ar gyfer creu ffermydd i'w rhentu yn flaenoriaeth"}, {"text_idx": "#000011", "text": "Yn o\u0302l Undeb Amaethwyr Cymru, nid yw cynghorau yn deall maint y broblem."}, {"text_idx": "#000014", "text": "Dywedodd Cyngor Ceredigion eu bod wedi etifeddu'r 14 o ffermydd gan hen Gyngor Dyfed, a bod y rhan fwyaf wedi eu gosod ar denantiaeth amaethyddol llawn - rhai hirdymor."}, {"text_idx": "#000015", "text": "Ychwanegodd y llefarydd: \"Ystyrir dau o'r daliadau yn unedau cychwynnol, ble mae tenantiaethau busnes fferm 10 mlynedd wedi cael eu rhoi. Mae un o'r rhain wedi ei osod yn ddiweddar, a bydd yr un arall ar gael ar gyfer dyfodiaid newydd i'w rentu yn y flwyddyn newydd."}, {"text_idx": "#000016", "text": "\"Mae angen buddsoddiad i uwchraddio llawer o gyfleusterau'r fferm, gyda'r gost yn llawer mwy na'r incwm sy'n cael ei greu gan yr ysta\u0302d."}, {"text_idx": "#000017", "text": "\"Hefyd, yn ystod yr amser heriol yn economaidd sydd ohoni, a\u0302'r bwlch sylweddol sydd rhwng gwerthoedd tir amaethyddol a ffioedd rhent sydd wedi eu cyflawni, ni all caffael tir ac eiddo gael ei ystyried yn flaenoriaeth ar hyn o bryd.\""}, {"text_idx": "#000021", "text": "Codi ta\u0302l ar yrwyr cerbydau sy'n llygru'n drwm?"}]